અમદાવાદ: કોમર્શિયલ ટેક્સ ડિપાર્ટમેન્ટ પાછલા કેટલાક સમયથી કાયદા અને નિયમોને નેવે મૂકી મનઘડંત અર્થઘટન કરે છે. તેનો ભોગ રાજ્યના વેપાર-ઉદ્યોગને બનવું પડે છે. ડિપાર્ટમેન્ટ વેટના રિફંડ આપવાની બાબતમાં પણ ઢીલી નીતિ અપનાવી રહ્યો છે ત્યારે ગુજરાત ટ્રેડર્સ ફેડરેશને વેટ ડિપાર્ટમેન્ટ સામે આંદોલન છેડવાની જાહેરાત કરી છે, જેને જાગેગા ગુજરાત સંઘર્ષ સમિતિએ પણ ટેકો જાહેર કર્યો છે.